चंबल एक्सप्रेस-वे: अफसरों ने शुरू कराया भूमि का सर्वे
श्योपुर | चंबल एक्सप्रेस-वे के लिए श्योपुर जिले में भूमि सर्वे शुरू होने जा रहा है। कलेक्टर अभिजीत अग्रवाल ने सोमवार को समय सीमा की बैठक में राजस्व अधिकारियों को निर्देश दिए हैं। भूमि का सर्वे कर गोसवारा तैयार कर शासकीय भूमि की स्थिति का पता चलेगा। इसके अलावा दिव्यांग युवक-युवतियों के विवाह के लिए परिचय सम्मेलन पुनः ब्लाक स्तर पर कराए जाएंगे। अभी तक 19 जोड़े तय हो चुके हैं। अधिकारी एवं कर्मचारियों की गोपनीय चरित्रावली अप्रैल के पहले सप्ताह तक तैयार कर भेजना होगी। श्योपुर शहर के आसपास 10 पटवारी हल्कों का प्रबंधन तहसील कार्यालय से किया जाएगा। इन हल्कों के रिकार्ड में जमीन संबंधी होने वाले सभी संशोधन, अमल तहसीलदार की आईडी पासवर्ड से होंगे।
hin_Deva hin_Deva